जॉर्ज फ्लॉयड विरोध-प्रदर्शन: आख़िर दुनिया भर में क्यों तोड़ी जा रही हैं ये मूर्तियां\nइंग्लैंड में नस्लवाद का विरोध कर रहे प्रदर्शनकारियों ने 17वीं सदी में गुलामों की खरीद-फरोख्त करने वाले एक सौदाग, एडवर्ड कोलस्टन की मूर्ति गिरा दी है.  प्रदर्शनकारियों ने इसे तुरंत एक बंदरगाह के गहरे पानी में डुबो दिया. 

माना जाता है कि एडवर्ड कोलस्टन अपने जहाजों में 80 हजार पुरुष, महिलाओं और बच्चों को अफ्रीका से ले गए थे. लेकिन उनके गृह नगर ब्रिस्टल में सम्मान के तौर पर उनकी प्रतिमा सदियों तक लगी रही. ब्रिस्टल को उनकी दौलत का खासा फायदा हुआ था. 

रविवार को सरकार ने उनकी मूर्ति गिराने की इस घटना की निंदा की लेकिन प्रदर्शनकारियों का कहना था कि उनकी यह कार्रवाई बदलाव का प्रतीक है.

इतिहासकार डेविड ओलुसोगा ने बीबीसी से कहा, "इस तरह की प्रतिमाएं ये कहती हैं कि ये महान व्यक्ति थे और उन्होंने कई बड़े-बड़े काम किए. लेकिन यह सच नहीं है. वह गुलामों के सौदागर और हत्यारे थे."

समाप्त

नस्लवाद के ख़िलाफ़ हो रहे दुनिया भर के प्रदर्शनों ने अचानक ही शहरों के औपनिवेशक और गुलामों की सौदेबाजी वाले इतिहास पर रोशनी डालनी शुरू कर दी है. खास कर उन लोगों पर जो इस कारोबार के नुमाइंदे थे.

हेनरी डनडेस 

स्कॉटलैंड की राजधानी एडिनबर्ग में गुलामी (दास प्रथा) को खत्म करने के लिए देर से कदम उठाने वाले एक राजनीतिक नेता की याद में बने स्मारक पर लोगों ने स्प्रे-पेंट कर जॉर्ज फ्लॉयड और बीएलएम ( ब्लैक लाइव्स मैटर्स) जैसे नारे लिख दिए. एडिनबर्ग के सेंट एंड्र्यू स्कवेयर पर 150 फीट (46 मीटर) लंबे मेलविले स्मारक को 1823 में हेनरी डनडेस की याद में बनाया गया था. 

डनडेस 18वीं और 19वीं सदी में देश के सबसे प्रभावशाली राजनेताओं में से एक थे और उन्हें 'बेताज बादशाह' भी कहा जाता था. कहा जाता है कि उन्होंने गुलामी खत्म करने के लिए काफी धीमे कदम उठाए थे. अगर उन्होंने दास प्रथा खत्म करने के लिए लाए गए संशोधन बिल को लेकर सक्रियता दिखाई होती तो यह प्रथा 1792 में ही खत्म हो जाती. उनकी वजह से गुलामी खत्म करने का कानून लागू करने में 15 साल की देरी हुई. उनके स्मारक को गिराने के लिए हजारों लोगों ने एक याचिका पर दस्तखत किए हैं. 

इस स्मारक को हटाने की मांग को लेकर हुए प्रदर्शन को देखते हुए अधिकारियों ने ऐलान किया कि यहां एक स्मृति पट्टिका लगाई जाएगी, जिसमें गुलामी के साथ इस शहर के संबंध का जिक्र होगा. 

एडिनबर्ग के सिटी काउंसिल के नेता एडम मैकवी ने बीबीसी स्कॉटलैंड...\n\ntl;डॉ:
पिछले दिनों अमरीका में एक काले व्यक्ति जॉर्ज फ्लॉयड की मौत के बाद दुनिया भर में नस्लवाद के ख़िलाफ़ विरोध-प्रदर्शन शुरू हो गए हैं.